Í upphafi 20. aldarinnar stóð íslenska þjóðin á tímamótum . Hún stefndi að því að ráða sínum málum sjálf og framfarir í menntamálum voru nauðsynlegar til að þjóðin gæti staðið undir sjálfstæði sínu . Forystufólk þessa tíma var mjög meðvitað um mikilvægi menntunar enda hófst stórsókn í skólamálum með stofnun gagnfræðaskóla í þéttbýli og héraðsskóla í strjálbýli , Háskóli Íslands var settur á laggirnar 1911 og fræðslulög 1907 . Með þessu hugarfari sóknar þurfum við að fara inn í 21. öldina . Menntun verður lykillinn að tækifærum framtíðarinnar og því tel ég nauðsynlegt að fara í þær umbætur og aðgerðir sem hér eru kynntar . Hugarfar nemenda til menntunar Jákvætt viðhorf til eigin getu hefur mikil áhrif á árangur . Þeir nemendur sem álíta að hæfileikar þeirra og hæfni séu föst stærð eru líklegri til þess að gefast upp á flóknari verkefnum og vilja forðast erfiðleika og áskoranir . Fagráð stofnuð Brýnt er að auka fagþekkingu og styðja við starfsþróun kennara í þeim efnum . Fjölgum tímum í náttúrufræði Á Íslandi eru fæstar kennslustundir í móðurmáli á miðstigi grunnskóla miðað við hin norrænu löndin og því viljum við breyta líkt og fjallað var um í síðustu grein minni . Aðgerðir sem miða að eflingu þessara greina hyggjumst við vinna í góðu samráði , ekki síst við nemendurna sjálfa . Starfsþróun kennara og skólastjórnenda Við horfum til þess að stórefla starfsþróun kennara og skólastjórnenda hér á landi með markvissum hætti í samstarfi meðal annars við Kennarasamband Íslands , kennaramenntunarstofnanir , skólastjórnendur og Samband íslenskra sveitarfélaga . Öflug starfsþróun kennara er grundvöllur framfara í menntakerfinu okkar og mikilvægur liður í því að gera starfsumhverfi kennara framúrskarandi . Eflum menntarannsóknir Starfræktir eru margir sjóðir sem veita styrki til málefna sem heyra undir mennta - og menningarmálaráðuneytið . Stefna stjórnvalda í vísindamálum í gegnum innlenda samkeppnissjóði þarf einnig að taka mið af áherslu á menntarannsóknir á Íslandi . Íslenskan í sókn Aðgerðaáætlun sem byggist á þingsályktun um hvernig efla megi íslensku sem opinbert mál hér á landi verður kynnt á næstu misserum . Meðal þeirra aðgerða sem þar eru sérstaklega tilgreindar eru mótun tillagna um stuðning við starfsemi skólabókasafna , þróun og aðgengi að rafrænu kennsluefni í íslensku , endurskoðun fyrirkomulags námsgagnagerðar og hvernig styrkja megi stöðu nemenda með annað móðurmál en íslensku og stuðla að jákvæðri umræðu og fræðslu í samfélaginu um fjölbreytileika tungumálsins . Þar er einnig fjallað um mikilvægi læsis og lesskilnings fyrir tungumálið okkar . Lesskilningur leggur grunn að öðru námi og markmið okkar er að leggja mun meiri áherslu á þjálfun hans í öllum námsgreinum því ef hugsun og skilningur á móðurmálinu er frjór og fjölbreyttur erum við betur í stakk búin til þess að læra og meðtaka aðra þekkingu . Skýrara námsmat Það er áherslumál okkar að efla námsmat og endurgjöf til nemenda og kennara . Sú gagnaöflun og greiningarvinna sem hefur átt sér stað að undanförnu mun nýtast vel við að efla menntakerfið okkar . Fjölmargir hafa komið að þeirri vinnu og kann ég þeim góðar þakkir fyrir mikilvægt framlag . Okkar bíða spennandi verkefni Niðurstöður síðustu PISA-könnunar sýna okkur að meirihluti íslenskra nemenda hefur sterka hvöt til þess að ná góðum tökum á verkefnum , trú á getu sinni , þau setja sér metnaðarfull markmið , leggja mikið upp úr mikilvægi menntunar og eru líkleg til að klára háskólanám . Okkar bíða sannarlega spennandi verkefni og mörg þeirra eru vissulega flókin . En með réttu hugarfari og trú á verkefnunum sem fram undan eru mun árangurinn ekki láta á sér standa . Setjum markið hátt og vinnum að því saman að vegur þjóðarinnar og tækifæri séu tryggð . Styrkjum menntakerfið með markvissum aðgerðum sem tryggja að lífskjör og velsæld verði góð á 21. öldinni . Lilja Alfreðsdóttir , mennta - og menningarmálaráðherra og varaformaður Framsóknar . Greinin birtist í Morgunblaðinu 23. desember 2019 .